pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการข้อมูลข่าวสารของราชการ ครั้งที่ 5/2560
วันพฤหัสบดีที่ 17 สิงหาคม 2560
รมต.นร. ออมสินฯ เป็นประธานการประชุมคณะกรรมการข้อมูลข่าวสารของราชการ ครั้งที่ 5/2560
รมต.นร. ออมสินฯ เป็นประธานการประชุมคณะกรรมการข้อมูลข่าวสารของราชการ ครั้งที่ 5/2560
วันนี้ (17 สิงหาคม 2560)เวลา 09.30 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการข้อมูลข่าวสารของราชการ ครั้งที่ 5/2560
ที่ประชุมได้พิจารณาและมีมติเห็นชอบการพิจารณาร่างประกาศคณะกรรมการข้อมูลข่าวสารของราชการ เรื่องกําหนดให้ข้อมูลข่าวสารเกี่ยวกับการเผยแพร่รายชื่อผู้เข้ารับการอบรมในหลักสูตรฝึกอบรมของหน่วยงานต่าง ๆ ตามมติคณะรัฐมนตรีเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8) แห่งพระราชบัญญัติข้อมูลข่าวสารของราชการ พ.ศ. 2540
พร้อมกันนี้ ที่ประชุมได้พิจารณาและมีมติเห็นชอบการจัดสัมมนาทางวิชาการประจําปีของการประกาศใช้พระราชบัญญัติข้อมูลข่าวสารของราชการ พศ. 2540 ประจําปี 2559 โดยใช้ชื่อการจัดงานว่า "ประชารัฐโปร่งใส ขับเคลื่อนประเทศไทย 4.0"อีกทั้งจะมีการมอบรางวัลประกาศเกียรติคุณศูนย์ข้อมูลข่าวสารของราชการที่โดดเด่น ประจําปีงบประมาณ พ.ศ. 2560 รวมถึงมีการจัดนิทรรศการของหน่วยงานศูนย์ข้อมูลข่าวสารของราชการที่โดดเด่น และยังมีหน่วยงานให้บริการประชาชนภายในงาน เช่น กรมการปกครอง (ทําบัตรประชาชน) และกระทรวงการต่างประเทศ (ทําหนังสือเดินทาง) เป็นต้น
นอกจากนี้ ที่ประชุมได้พิจารณาและมีมติเห็นชอบแนวทางการแก้ไขปัญหาที่เกิดจากการปฏิบัติตามพระราชบัญญัติข้อมูลข่าวสารของราชการ พ.ศ. 2540 ของคณะกรรมการข้อมูลข่าวสารของราชการ ประจําปีงบประมาณ พ.ศ. 2559 ต่อนายกรัฐมนตรี ในประเด็นปัญหาเรื่องการขาดแคลนบุคลากร เรื่องเจ้าหน้าที่ผู้ปฎิบัติขาดความรู้ความเข้าใจ เรื่องการขาดแคลนงบประมาณ เรื่องอุทธรณ์ที่ค้างการพิจารณา เรื่องวิธีการที่จะให้องค์กรปกครองส่วนท้องถิ่นทั่วประเทศรายงานผลการปฏิบัติตามพระราชบัญญัติข้อมูลข่าวสารของราชการ พ.ศ. 2540 เข้ามาให้มากขึ้น
ที่ประชุมได้พิจารณาและมีมติเห็นชอบความเห็นของคณะกรรมการที่ปรึกษาเพื่อกํากับการปฏิรูปกฎหมายเกี่ยวกับร่างพระราชบัญญัติข้อมูลข่าวสารสาธารณะ พ.ศ. ....ทั้งนี้ เพื่อเป็นไปตามรัฐธรรมนูญแห่งราชอาณาจักรไทย พ.ศ. 2560 ตลอดจนเพื่อกําหนดกรอบการทํางานที่ชัดเจนให้กับส่วนราชการต่าง ๆ เพื่อรองรับสิทธิของประชาชนให้สอดคล้องกับร่างพระราชบัญญัติดังกล่าวต่อไป
**********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พิธีมอบประกาศนียบัตรและปิดการฝึกอบรมหลักสูตร "เตรียมความพร้อมเป็น อสจ." รุ่นที่ 5
วันพุธที่ 1 มีนาคม 2560
พิธีมอบประกาศนียบัตรและปิดการฝึกอบรมหลักสูตร "เตรียมความพร้อมเป็น อสจ." รุ่นที่ 5
ปลัดกระทรวงอุตสาหกรรม เป็นประธานในพิธีมอบประกาศนียบัตรและปิดการฝึกอบรมหลักสูตร "เตรียมความพร้อมเป็น อสจ." รุ่นที่ 5
เมื่อวันที่ 28 กุมภาพันธ์ 2560 นายสมชาย หาญหิรัญ ปลัดกระทรวงอุตสาหกรรม เป็นประธานในพิธีมอบประกาศนียบัตรและปิดการฝึกอบรมหลักสูตร "เตรียมความพร้อมเป็น อสจ." รุ่นที่ 5 จัดขึ้นระหว่างวันที่ 14 พฤศจิกายน 2559 - 28 กุมภาพันธ์ 2560 ณ โรงแรมเดอะทวิน ทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-นรม. สั่งการให้กระทรวงการคลังแก้ไขปัญหาราคากลาง เพื่อประสิทธิภาพการใช้จ่ายงบประมาณ พร้อมขึ้นบัญชีบริษัททิ้งงาน
วันพฤหัสบดีที่ 11 พฤษภาคม 2560
นรม. สั่งการให้กระทรวงการคลังแก้ไขปัญหาราคากลาง เพื่อประสิทธิภาพการใช้จ่ายงบประมาณ พร้อมขึ้นบัญชีบริษัททิ้งงาน
นายกรัฐมนตรีสั่งการให้กระทรวงการคลังแก้ไขปัญหาราคากลางเพื่อประสิทธิภาพการใช้จ่ายงบประมาณ พร้อมขึ้นบัญชีบริษัททิ้งงาน
วันนี้ (9 พฤษภาคม 256) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีกรณีการตรวจสอบการฮั้วประมูลว่า ได้สั่งการให้กรมบัญชีกลาง กระทรวงการคลังดําเนินการตรวจสอบ และแก้ไขปัญหารวมถึงแก้ไขราคากลางให้เหมาะสมเพื่อการใช้จ่ายงบประมาณอย่างคุ้มค่า พร้อมสั่งการให้กระทรวงการคลังร่วมมือกับองค์กรต่อต้านการทุจริตภาคประชาชนในการขึ้นทะเบียนบริษัทที่ทิ้งงาน ไม่มีความสามารถในการดําเนินงานเพื่อไม่ให้กลับมาเสนอประมูลรับงานอีก
----------------------------
รัฐบาลไทย-ข่าวทำเนียบรัฐบาล-ก.แรงงาน ช่วยลูกจ้างสนามกอล์ฟสงขลา 30 ชีวิต ได้สิทธิแรงงานตามกฎหมาย
วันศุกร์ที่ 6 ตุลาคม 2560
ก.แรงงาน ช่วยลูกจ้างสนามกอล์ฟสงขลา 30 ชีวิต ได้สิทธิแรงงานตามกฎหมาย
‘อนันต์ชัย’โฆษกแรงงาน เผย หน่วยงานในสังกัด ก.แรงงาน จ.สงขลา เข้าดําเนินการช่วยเหลือคนงานภายในสนามกอล์ฟสงขลา 30 คน ขึ้นทะเบียนว่างงานตามสิทธิผู้ประกันตน จัดสรรตําแหน่งงานว่างรองรับ พัฒนาฝีมือแรงงานให้ตามความต้องการ พร้อมให้ลูกจ้างได้รับความคุ้มครองสิทธิ
‘อนันต์ชัย’โฆษกแรงงาน เผย หน่วยงานในสังกัด ก.แรงงาน จ.สงขลา เข้าดําเนินการช่วยเหลือคนงานภายในสนามกอล์ฟสงขลา 30 คน ขึ้นทะเบียนว่างงานตามสิทธิผู้ประกันตน จัดสรรตําแหน่งงานว่างรองรับ พัฒนาฝีมือแรงงานให้ตามความต้องการ พร้อมให้ลูกจ้างได้รับความคุ้มครองสิทธิแรงงาน
ตามกฎหมาย หลังสนามกอล์ฟปิดตัวลงและสร้างสวนสาธารณะขึ้นมาทดแทน
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า จากกรณีที่ธนารักษ์จังหวัดสงขลาขอคืนพื้นที่ราชพัสดุจากกองบังคับการตํารวจตระเวนชายแดนภาค 4 ซึ่งได้เช่าพื้นที่จํานวน 90 ไร่ เพื่อดําเนินกิจการสนามกอล์ฟนานกว่า 20 ปี โดยให้องค์การบริหารส่วนจังหวัดสงขลาสร้างสวนสาธารณะเพื่อการท่องเที่ยว ส่งผลให้พนักงานสนามกอล์ฟจํานวน 30 คนต้องตกงานปรากฏเป็นข่าวผ่านสื่อนั้น
นายอนันต์ชัย กล่าวต่อว่า พล.อ. ศิริชัย ดิษฐกุล รัฐมนตรีว่าการกระทรวงแรงงาน ได้ให้ความห่วงใยต่อพนักงานกรณีดังกล่าวซึ่งได้สั่งการให้หน่วยงานในสังกัดเร่งให้ความช่วยเหลือลูกจ้างในพื้นที่ที่ได้รับผลกระทบ ล่าสุดหน่วยงานในสังกัดกระทรวงแรงงาน จ.สงขลา ได้ร่วมกันเข้าไปดําเนินการให้การช่วยเหลือคนงานภายในสนามกอล์ฟสงขลาทั้งหมดแล้ว โดยเบื้องต้นให้ความช่วยเหลือขึ้นทะเบียนว่างงานตามสิทธิผู้ประกันตน จัดสรรตําแหน่งงานว่างในพื้นที่รองรับ และพัฒนาฝีมือแรงงานให้หากลูกจ้างมีความประสงค์เพื่อพัฒนาฝีมือหรือประกอบอาชีพอิสระ พร้อมดูแลให้ลูกจ้างได้รับความคุ้มครองสิทธิตามกฎหมายแรงงาน
------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
6 ตุลาคม 2560
รัฐบาลไทย-ข่าวทำเนียบรัฐบาล-​๑๒ สิงหาคม วันแม่แห่งชาติ
วันอังคารที่ 11 สิงหาคม 2563
​๑๒ สิงหาคม วันแม่แห่งชาติ
ทีฆายุกา โหตุ นาถปรมราชินี
ด้วยเกล้าด้วยกระหม่อมขอเดชะ
ข้าพระพุทธเจ้า ข้าราชการ พนักงานราชการ และลูกจ้าง สังกัดกระทรวงกลาโหม
รัฐบาลไทย-ข่าวทำเนียบรัฐบาล-นรม.เชิญชวนประชาชน ร่วมงานสัปดาห์ส่งเสริมการเผยแพร่พระพุทธศาสนา วันที่ 23 - 28 กรกฎาคม 2561 นี้โดยพร้อมเพรียงกัน
วันอังคารที่ 17 กรกฎาคม 2561
นรม.เชิญชวนประชาชน ร่วมงานสัปดาห์ส่งเสริมการเผยแพร่พระพุทธศาสนา วันที่ 23 - 28 กรกฎาคม 2561 นี้โดยพร้อมเพรียงกัน
นรม. เชิญชวนประชาชนร่วมงานสัปดาห์ส่งเสริมการเผยแพร่พระพุทธศาสนา วันที่ 23 - 28 กรกฎาคม 2561 นี้โดยพร้อมเพรียงกัน ซึ่งเป็นวันที่พระพุทธเจ้าทรงแสดงปฐมเทศนา และเป็นวันที่มีพระรัตนตรัยครบองค์สามบริบูรณ์เป็นครั้งแรกของโลก คือ พระพุทธ พระธรรม และพระสงฆ์
วันนี้ (17 กรกฎาคม 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี และ รัฐมนตรีว่าการกระทรวงวัฒนธรรม นําคณะเข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์กิจกรรมเทศกาลอาสาฬหบูชาและเข้าพรรษา พร้อมโครงการสัปดาห์ส่งเสริมพระพุทธศาสนา วันอาสาฬหบูชา ซึ่งตรงกับวันขึ้น 15 ค่ํา เดือน 8 ของทุกปี เป็นวันที่พระพุทธเจ้าทรงแสดงปฐมเทศนา คือ ธัมมจักรกัปปวัตตนสูตร แก่ปัญจวัคคีย์ ทั้ง 5 และเป็นวันที่มีพระรัตนตรัยครบองค์สามบริบูรณ์เป็นครั้งแรกของโลก คือ พระพุทธ พระธรรม และพระสงฆ์ โดยในปีนี้ตรงกับวันที่ 27 กรกฎาคม 2561
มหาเถรสมาคม รัฐบาล โดยสํานักงานพระพุทธศาสนาแห่งชาติ จัดงานสัปดาห์ส่งเสริมการเผยแผ่ประพุทธศาสนา เนื่องในเทศกาลวันอาสาฬหบูชา และวันเข้าพรรษา ประจําปี 2561 โดยจัดกิจกรรมตั้งแต่วันที่ 23-28 กรกฎาคม 2561 เพื่อส่งเสริมการเผยแพร่พระพุทธศาสนาทั้งส่วนกลาง ส่วนภูมิภาค และวัดไทยในต่างประเทศ
โดยส่วนกลาง ณ พุทธมณฑล จังหวัดนครปฐม กิจกรรมสําคัญประกอบด้วย พิธีเจริญพระพุทธมนต์ และเจริญจิตตภาวนา ถวายพระพรชัยมงคลแด่ สมเด็จพระเจ้าอยู่หัว มหาวชิราลงกรณ บดินทรเทพยวรางกูร และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 พิธีบําเพ็ญพระราชกุศลเวียนเทียน หล่อเทียนพรรษา จุดเทียนพรรษาบูชาองค์พระศรีศากยะทศพลญาณ ประธานพุทธมณฑลสุทรรศน์ กิจกรรมทําบุญตักบาตร ถวายสังฆทาน ฟังธรรม การปฏิบัติธรรมของพระสงฆ์ เด็ก เยาวชน และประชาชนทั่วไป ณ มณฑลพิธีท้องสนามหลวง ซึ่งจะจัดงานขึ้นในวันที่ 28 กรกฎาคม 2561
ตอนท้าย นายกรัฐมนตรีได้กล่าวเชิญชวนให้ประชาชนร่วมงานสัปดาห์ส่งเสริมการเผยแพร่พระพุทธศาสนา ระหว่างวันที่ 23 - 28 กรกฎาคม 2561 นี้โดยพร้อมเพรียงกัน
......................................................................
กลุ่มประชาสัมพันธ์และเผยแพร่ สํานักโฆก
รัฐบาลไทย-ข่าวทำเนียบรัฐบาล-ศธ.หารือทบทวนการให้บริการสัญญาณอินเทอร์เน็ตในสถานศึกษา
วันพฤหัสบดีที่ 16 พฤศจิกายน 2560
ศธ.หารือทบทวนการให้บริการสัญญาณอินเทอร์เน็ตในสถานศึกษา
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังการประชุมองค์กรหลัก ครั้งที่ 37/2560 เมื่อวันอังคารที่ 14 พฤศจิกายน 2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังการประชุมองค์กรหลัก ครั้งที่ 37/2560 เมื่อวันอังคารที่ 14 พฤศจิกายน 2560 ณ ห้องประชุมราชวัลลภ เผยที่ประชุมได้หารือทบทวนการให้บริการสัญญาณอินเทอร์เน็ตในสถานศึกษาเพื่อลดปัญหาความซ้ําซ้อนและไม่มีประสิทธิภาพ
นพ.ธีระเกียรติ เจริญเศรษฐศิลป์กล่าวว่า จากผลการตรวจสอบการให้บริการสัญญาณอินเทอร์เน็ตในสถานศึกษา สังกัดกระทรวงศึกษาธิการ พบว่าสถานศึกษาจํานวนมากมีระบบอินเทอร์เน็ตที่ซ้ําซ้อนกัน โดยพบว่าขณะนี้มีสถานศึกษากว่า 10,000 แห่ง ที่ใช้ MOENet-UniNet-ดาวเทียม รวมทั้งการให้บริการอินเทอร์เน็ตจากภาคเอกชนซ้ําซ้อนกันอยู่
สิ่งต่าง ๆ เหล่านี้ ทําให้เกิดความซ้ําซ้อนเป็นอย่างมากและไม่มีประสิทธิภาพ อีกทั้งยังใช้นักเรียนเป็นตัวประกันเช่น เสนอให้ผู้บริหารลงนามการต่อสัญญาการใช้อินเทอร์เน็ตไปเรื่อย ๆ โดยไม่แก้ปัญหาการเชื่อมต่อ เพราะหากไม่ต่อสัญญา เด็กนักเรียนก็จะไม่มีอินเทอร์เน็ตใช้
ดังนั้น หากกระทรวงศึกษาธิการสามารถแก้ปัญหาเหล่านี้ได้ จะช่วยประหยัดงบประมาณแต่ละปีได้จํานวนมาก จึงจําเป็นต้องมีการทบทวนการจัดทําสัญญาเกี่ยวกับการให้บริการสัญญาณเชื่อมต่ออินเทอร์เน็ตของสถานศึกษา เพื่อลดปัญหาความซ้ําซ้อน โดยจะให้โรงเรียนเป็นผู้เลือกเองว่าควรจะใช้บริการอินเทอร์เน็ตของรายใดหรือระบบใด
อรพรรณ ฤทธิ์มั่น:สรุป
บัลลังก์ โรหิตเสถียร:เรียบเรียง
ธนภัทร จันทร์ห้างหว้า:ถ่ายภาพ
กลุ่มสารนิเทศ สอ.สป.และกลุ่ม ปชส.สร.:รายงาน
รัฐบาลไทย-ข่าวทำเนียบรัฐบาล-ไทย-สวีเดน แลกเปลี่ยนประสบการณ์การสร้างความปลอดภัยทางถนน
วันศุกร์ที่ 21 กุมภาพันธ์ 2563
ไทย-สวีเดน แลกเปลี่ยนประสบการณ์การสร้างความปลอดภัยทางถนน
รองนายกรัฐมนตรีและรัฐมนตรีว่าการกระทรวงสาธารณสุข หารือทวิภาคีรัฐมนตรีกระทรวงโครงสร้างพื้นฐาน ประเทศสวีเดน แลกเปลี่ยนประสบการณ์ในการสร้างความปลอดภัยทางท้องถนนที่ยั่งยืนของไทยและสวีเดน โดยประเทศไทยตอบรับให้การสนับสนุนปฏิญญากรุงสต็อกโฮล์ม ฯ เพื่อยกระ
รองนายกรัฐมนตรีและรัฐมนตรีว่าการกระทรวงสาธารณสุข หารือทวิภาคีรัฐมนตรีกระทรวงโครงสร้างพื้นฐาน ประเทศสวีเดน แลกเปลี่ยนประสบการณ์ในการสร้างความปลอดภัยทางท้องถนนที่ยั่งยืนของไทยและสวีเดน โดยประเทศไทยตอบรับให้การสนับสนุนปฏิญญากรุงสต็อกโฮล์ม ฯ เพื่อยกระดับเรื่องความปลอดภัยบนท้องถนนเป็นวาระการประชุมระดับสูงในการประชุมสมัชชาสหประชาชาติ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะผู้แทนไทย หารือทวิภาคี กับนายโทมัส เอนรอท (H.E. Mr. Tomas Enroth) รัฐมนตรีกระทรวงโครงสร้างพื้นฐานสวีเดน (Minister of Infrastructure) แลกเปลี่ยนความรู้ด้านความปลอดภัยทางถนน พร้อมสนับสนุนความร่วมมือระหว่างประเทศไทยและสวีเดน ในการประชุมนานาชาติรัฐมนตรีด้านความปลอดภัยทางถนน ครั้งที่ 3 (The 3rdGlobal Ministerial Conference on Road Safety) ณ กรุงสต็อกโฮล์ม ประเทศสวีเดน ระหว่างวันที่ 19-20 กุมภาพันธ์ 2563
นายอนุทินกล่าวว่า การหารือครั้งนี้ เป็นการแลกเปลี่ยนประสบการณ์ในการสร้างความปลอดภัยทางถนนที่ยั่งยืนของไทยและสวีเดน ตามเป้าหมายการพัฒนาที่ยั่งยืน (Sustainable Development Goals) อาทิ การจัดการความปลอดภัยทางท้องถนน การสร้างถนนและการสัญจรอย่างปลอดภัย การสร้างมิติความปลอดภัยให้เป็นส่วนหนึ่งของระบบโครงข่ายถนน และยกระดับคุณภาพในการป้องกันหรือคุ้มครองการบาดเจ็บและสูญเสีย สําหรับผู้ใช้รถใช้ถนน โดยเฉพาะกลุ่มเปราะบางต่อการสูญเสียสูง เช่น คนเดินเท้า ผู้ใช้รถจักรยาน และผู้ใช้รถจักรยานยนต์ โดยจะต้องวางระบบติดตามประเมินผลโครงสร้างพื้นฐานถนน ส่งเสริมการวางแผนออกแบบ ก่อสร้าง และสภาพความปลอดภัยขณะใช้งาน การจัดการความปลอดภัยทางถนนในระดับอําเภอ ซึ่งรัฐบาลไทยมีนโยบายสร้างวัฒนธรรมความปลอดภัยทางถนนตามแนวทางประชารัฐ เพื่อแก้ปัญหาอุบัติเหตุทางถนนในระดับอําเภอ
นอกจากนี้ รัฐมนตรีกระทรวงโครงสร้างพื้นฐาน สวีเดน ได้ขอความเห็นจากประเทศไทยต่อปฏิญญากรุงสต็อกโฮล์ม ว่าด้วยเรื่องความปลอดภัยบนท้องถนน (Stockholm Declaration - Third Global Ministerial Conference on Road Safety: Achieving Global Goals 2030) ซึ่งรองนายกรัฐมนตรีและรัฐมนตรีว่าการกระทรวงสาธารณสุขไทยได้ตอบรับให้การสนับสนุนปฏิญญากรุงสต็อกโฮล์มฯ ซึ่งระบุให้ยกระดับเรื่องความปลอดภัยบนท้องถนนเป็นวาระการประชุมระดับสูงในการประชุมสมัชชาสหประชาชาติ(High-Level Meeting of the United Nations General Assembly) เพื่อให้ผู้นําและรัฐบาลของประเทศต่างๆ ให้ความสําคัญและลงทุนอย่างเพียงพอสําหรับการจัดการเรื่องความปลอดภัยทางถนนอย่างจริงจัง โดยการร่วมมือของทุกภาคส่วนทั้งภาครัฐ ภาคเอกชน และประชาชน เพื่อลดการเสียชีวิตและบาดเจ็บสาหัสให้ได้ตามเป้าหมายที่ตั้งไว้
สําหรับประเทศสวีเดนซึ่งเป็นเจ้าภาพการจัดประชุมครั้งนี้ มีความมุ่งมั่นในการลดการเสียชีวิตหรือการบาดเจ็บรุนแรงจากการจราจรทางถนนให้เป็นศูนย์ ได้ประกาศเป้าหมายใหม่เพื่อความปลอดภัยทางถนนในทศวรรษหน้า ตั้งเป้าหมายลดการเสียชีวิต และการบาดเจ็บสาหัสจากอุบัติเหตุทางถนนให้ได้ครึ่งหนึ่งภายในปี 2030 และยกระดับเรื่องความปลอดภัยทางถนนให้เชื่อมโยงกับการพัฒนาด้านต่างๆ ของประเทศ
************************* 21 กุมภาพันธ์ 2563
รัฐบาลไทย-ข่าวทำเนียบรัฐบาล-มว. มอบแอลกอฮอล์ล้างมือให้กับ รพ.สต.เชียงรากน้อย อ.สามโคก
วันอาทิตย์ที่ 10 พฤษภาคม 2563
มว. มอบแอลกอฮอล์ล้างมือให้กับ รพ.สต.เชียงรากน้อย อ.สามโคก
มว. มอบแอลกอฮอล์ล้างมือให้กับ รพ.สต.เชียงรากน้อย อ.สามโคก
นางอัจฉรา เจริญสุข ผู้อํานวยการ มว. นายอนุสรณ์ ทนหมื่นไวย รองผู้อํานวยการ และ ร.ท.อุทัย นรนิ่ม ผู้ช่วยผู้อํานวยการ พร้อมด้วยผู้บริหารและพนักงาน มว. ได้นําแอลกอฮอล์สเปรย์ 75% บรรจุขวดไปมอบให้กับโรงพยาบาลส่งเสริมสุขภาพตําบลเชียงรากน้อย อ.สามโคก จ.ปทุมธานี รับมอบโดยนายวิจิตร์ พรประสิทธิ์ ผู้อํานวยการโรงพยาบางดังกล่าว และนางศิริวรรณ ปิยะพันธ์ พยาบาลวิชาชีพชํานาญการ เพื่อไว้ใช้งาน และแจกจ่ายให้กับผู้ที่สนใจต่อไป ซึ่งแอลกอฮอล์สเปรย์ดังกล่าวได้รับการผสมโดยนักมาตรวิทยาของสถาบันมาตรวิทยาแห่งชาติ เพื่อให้เกิดความเชื่อถือได้ว่า เป็นแอลกอฮอล์สเปรย์ 75% ที่สามารถนําไปฉีดพ่นเพื่อฆ่าเชื้อโรคได้ ทั้งนี้การบรรจุใส่ขวดสเปรย์ ก็ยังได้ความร่วมแรงร่วมใจจากจิตอาสา มว. นอกจากนี้เรายังต้องขอขอบคุณ บริษัท ราชบุรี เอทานอล จํากัด ที่ได้ให้ความอนุเคราะห์บริจาคแอลกอฮอล์ (เอทานอล 95%) มาที่ อว. เพื่อเป็นการบรรเทาความเดือดร้อนเบื้องต้น สําหรับป้องกันการระบาดของโรคติดเชื้อไวรัสโคโรนา 2019 ณ โรงพยาบาลส่งเสริมสุขภาพตําบลเชียงรากน้อย อ.สามโคก จ.ปทุมธานี
ข้อมูลข่าวโดย : สถาบันมาตรวิทยาแห่งชาติ (มว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรีเผย นักลงทุนตอบรับนโยบายรัฐบาล สนใจลงทุนระเบียงเศรษฐกิจภาคตะวันออก
วันพุธที่ 5 เมษายน 2560
นายกรัฐมนตรีเผย นักลงทุนตอบรับนโยบายรัฐบาล สนใจลงทุนระเบียงเศรษฐกิจภาคตะวันออก
นายกรัฐมนตรีเป็นประธานการประชุมคณะกรรมการนโยบายการพัฒนาระเบียงเศรษฐกิจพิเศษภาคตะวันออก (EEC) ที่การท่าอากาศยานอู่ตะเภา อ.บ้านฉาง จ.ระยอง เผยนักลงทุนตอบรับนโยบายรัฐบาล สนใจลงทุนระเบียงเศรษฐกิจภาคตะวันออก
วันนี้ (5 เมษายน 2560) เวลา 14.00 น. ณ อาคารผู้โดยสาร (หลังใหม่) การท่าอากาศยานอู่ตะเภา อําเภอบ้านฉาง จังหวัดระยอง พลเอก ประยุทธ์ จันทร์โอชา นายกรัฐมนตรีกล่าวภายหลังเป็นประธานการประชุมคณะกรรมการนโยบายการพัฒนาระเบียงเศรษฐกิจพิเศษภาคตะวันออก หรือ EEC ว่า EEC จะเป็นก้าวแรกของการเปลี่ยนแปลงสู่การเป็นประเทศไทยโฉมใหม่ พัฒนาด้วยนวัตกรรม เชื่อมต่อความเจริญจากภูมิภาคสู่ภูมิภาค สร้างอนาคตที่ดีให้แก่ประเทศ ส่วนเอกชนที่สนใจจะลงทุนในพื้นที่ ต่างแสดงความพอใจ และมีแนวโน้มตอบรับที่ดีกับนโยบายนี้ แต่รัฐบาลยังคงต้องสร้างความไว้เนื้อเชื่อใจ ลดความหวาดระแวงระหว่างรัฐกับเอกชน ปรับแก้ไขกฎระเบียบกติกา เพื่อให้เหมาะสมกับการลงทุน ทั้งยังต้องพัฒนาบุคลากรให้สอดรับกับการพัฒนาในยุคใหม่ ตรงกับความต้องการของภาคธุรกิจ พร้อมยึดแนวทางการสร้างผลประโยชน์อย่างเท่าเทียมและเป็นธรรม ให้เกิดขึ้นกับประชาชนโดยรวม โดยเฉพาะประชาชนที่ได้รับผลกระทบในบริเวณพื้นที่โดยรอบ EEC และ ประชาชนอย่าตื่นตระหนก ยอมให้ความร่วมมือกับรัฐบาล เพื่อเดินหน้าอนาคตของประเทศ ซึ่งจะเป็นสิ่งที่ดีที่จะเกิดขึ้นอย่างต่อเนื่อง โดยที่รัฐบาลต่อ ๆ ไปจะต้องดําเนินการสานต่อตามแผนยุทธศาสตร์ชาติ 20 ปี
-------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.อุตฯ เร่งช่วย SMEs ฝ่าวิกฤตโควิด-19 เล็งเพิ่มยอดขาย ลดเสี่ยงการเกิดหนี้ ต่อยอดธุรกิจ
วันจันทร์ที่ 17 สิงหาคม 2563
ก.อุตฯ เร่งช่วย SMEs ฝ่าวิกฤตโควิด-19 เล็งเพิ่มยอดขาย ลดเสี่ยงการเกิดหนี้ ต่อยอดธุรกิจ
กระทรวงอุตสาหกรรม เร่งช่วย SMEs ฝ่าวิกฤตโควิด-19 เล็งเพิ่มยอดขาย ลดเสี่ยงการเกิดหนี้ ต่อยอดธุรกิจ
กระทรวงอุตสาหกรรม โดยกองทุนพัฒนาเอสเอ็มอีตามแนวประชารัฐ เร่งเสริมสภาพคล่อง      ทางการเงินให้กับผู้ประกอบการ SMEs ด้วยการจัดงาน“เสริมสร้างโอกาสทางการตลาดและการเงินแก่ธุรกิจ SMEs” เน้นเพิ่มยอดขาย ลดโอกาสการเกิดหนี้ (NPL) และสามารถดําเนินธุรกิจได้อย่างต่อเนื่อง โดยเชื่อว่างานดังกล่าวจะช่วยกระตุ้นเศรษฐกิจของประเทศได้อีกทางหนึ่ง
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า จากสถานการณ์การแพร่ระบาดของโรคติดเชื้อไวรัสโควิด-19 ที่ส่งผลกระทบให้เศรษฐกิจทั่วโลกเกิดภาวะชะงักงัน เนื่องจากแต่ละประเทศ มีมาตรการเข้มข้นในการเฝ้าระวัง ทําให้การขับเคลื่อนทางธุรกิจไม่สามารถเดินหน้าต่อไปได้ ทั้งระบบอุปสงค์ อุปทาน ระบบโลจิสติกส์ และซัพพลายเชนที่เกิดการชะลอตัว อันส่งผลกระทบต่อภาคอุตสาหกรรมอย่างหลีกเลี่ยงไม่ได้ โดยเฉพาะกลุ่มเอสเอ็มอี (SMEs) ที่มีเงินทุนในการทําธุรกิจน้อยกว่าผู้ประกอบการรายใหญ่ โดยนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้เน้นย้ําและให้ความสําคัญในการช่วยเหลือผู้ประกอบการเอสเอ็มอี (SMEs) ซึ่งที่ผ่านมากองทุนพัฒนาเอสเอ็มอีตามแนวประชารัฐ กระทรวงอุตสาหกรรม ได้ออกมาตรการเพื่อช่วยเหลือผู้ประกอบการเอสเอ็มอีที่เป็นลูกหนี้กองทุนมาเป็นระยะ ทั้งการพักชําระหนี้เงินต้นสูงสุดเป็นระยะเวลา 1 ปี และการให้สินเชื่อเพิ่มเติมแก่ลูกหนี้กองทุน โดยจนถึงปัจจุบันกองทุนฯ ได้อนุมัติสินเชื่อให้กับผู้ประกอบการเอสเอ็มอี (SMEs) แล้ว 10,750 ราย วงเงินกว่า 17,500 ล้านบาท
“แม้ว่าสถานการณ์การแพร่ระบาดของเชื้อไวรัสโควิด-19 จะเริ่มคลี่คลาย แต่ขณะเดียวกันผลกระทบภาคอุตสาหกรรมจากสถานการณ์ยังคงมีอยู่อย่างต่อเนื่อง กระทรวงฯ ได้ให้ความสําคัญในการความช่วยเหลือผู้ประกอบการเอสเอ็มอี (SMEs) ทั้งที่เป็นลูกหนี้กองทุนฯ และที่ไม่ใช่ลูกหนี้ของกองทุนฯ จึงได้มีแนวคิด ในการจัดงาน“เสริมสร้างโอกาสทางการตลาดและการเงินแก่ธุรกิจ SMEs”ขึ้น โดยมุ่งเน้นให้เกิดความร่วมมือของภาคส่วนต่างๆ เพื่อให้ความช่วยเหลือเอสเอ็มอี (SMEs) ให้ธุรกิจสามารถเพิ่มยอดขาย ลดโอกาสการเกิดหนี้ที่ไม่ก่อให้เกิดรายได้ (NPL) และสามารถดําเนินธุรกิจต่อไปได้ ขณะเดียวกันยังเป็นการเปิดโอกาสให้กับประชาชนและผู้มีส่วนได้ส่วนเสียได้รับทราบถึงผลการดําเนินงานของกองทุนฯ และผลงานของกระทรวงอีกด้วย”ปลัดกระทรวงอุตสาหกรรม กล่าว
สําหรับกิจกรรม “เสริมสร้างโอกาสทางการตลาดและการเงินแก่ธุรกิจ SMEs” คาดว่าจะจัดขึ้นระหว่างวันที่ 4 - 6 กันยายน 2563 ณ ศูนย์แสดงสินค้าอิมแพค เมืองทองธานี เพื่อเสริมสร้างโอกาสทางการตลาดแก่ผู้ประกอบการเอสเอ็มอีที่เป็นลูกหนี้ของกองทุน กลุ่มผู้ประกอบการวิสาหกิจชุมชนและผู้ประกอบการ Startups และกลุ่มประชาชนทั่วไป โดยกิจกรรมภายในงานประกอบด้วย การจําหน่ายสินค้าอุปโภคและบริโภคที่ได้มาตรฐานคุณภาพจากผู้ประกอบการเอสเอ็มอี กว่า 600 บูท การเสวนาให้ความรู้ในยุค New Normal อาทิ การค้าขายออนไลน์ โอกาสการทําธุรกิจใหม่ ๆ ตลอดจนการเปิดตัวสินเชื่อรูปแบบใหม่ที่จะให้บริการแก่ SMEs ในปีงบประมาณ 2564 คาดว่าจะสามารถช่วยเหลือผู้ประกอบการเอสเอ็มอี (SMEs) จํานวนหนึ่งพันราย ให้เกิดการหมุนเวียนทางเศรษฐกิจไม่ต่ํากว่า 100 ล้านบาท
----------------------
13 ส.ค. 63
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 9 กรกฎาคม 2563
วันพฤหัสบดีที่ 9 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นคนไทยที่เดินทางกลับจากต่างประเทศ และเข้ารับการเฝ้าระวังกักตัวในสถานที่รัฐจัดให้ (สหรัฐอาหรับเอมิเรตส์ 4 ราย, อียิปต์ 1 ราย) มีผู้ป่วยกลับบ้านได้ 11 ราย
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 9 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นคนไทยที่เดินทางกลับจากต่างประเทศ และเข้ารับการเฝ้าระวังกักตัวในสถานที่รัฐจัดให้ (สหรัฐอาหรับเอมิเรตส์ 4 ราย, อียิปต์ 1 ราย) มีผู้ป่วยกลับบ้านได้ 11 ราย ทําให้มีผู้ป่วยกลับบ้านสะสม 3,085 ราย หรือคิดเป็นร้อยละ 96.15 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 59 ราย หรือร้อยละ 1.84 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,202 ราย
จากรายงานผู้ติดเชื้อไวรัสโคโรนา 2019 ของประเทศไทยขณะนี้ ยังคงเป็นกลุ่มคนไทยจากต่างประเทศที่เดินทางเข้ามา ซึ่งทุกคนได้รับการ คัดกรองอาการไข้ ไอ เจ็บคอ อาการระบบทางเดินหายใจ ก่อนเข้ากักตัวในสถานที่รัฐจัดให้เพื่อเฝ้าระวังอาการเป็นเวลา 14 วัน และตรวจหาเชื้อ 2 ครั้ง ตามมาตรฐานการควบคุม ป้องกันโรค ของกระทรวงสาธารณสุข หากพบว่าป่วยจะนําเข้าสู่ระบบการรักษาทันที เพื่อสร้างความมั่นใจว่าจะไม่มีการนําเชื้อจากต่างประเทศมาแพร่ให้กับคนในประเทศ โดยตั้งแต่เริ่มมีการกักตัวเฝ้าระวังคนไทยที่เดินทางกลับจากต่างประเทศถึงวันที่ 9 กรกฎาคม 2563 มีจํานวนสะสม 53,087 ราย ในจํานวนนี้พบผู้ติดเชื้อ จํานวน 265 ราย หรือคิดเป็นร้อยละ 0.5 และเป็นผู้ที่ไม่แสดงอาการป่วยถึงร้อยละ 48.8 เนื่องจากส่วนใหญ่เป็นกลุ่มคนวัยทํางาน นักเรียน นักศึกษา มีร่างกายแข็งแรงอาการป่วยจึงมักไม่แสดงออกมา
อย่างไรก็ตามแม้ขณะนี้จะไม่มีรายงานผู้ติดเชื้อในประเทศต่อเนื่องเป็นเวลา 45 วันแล้ว แต่ขอให้คนทุกคนอย่าประมาท “การ์ดอย่าตก” ต้องเข้มงวดในมาตรการป้องกันตัวเองต่อไป และทําให้เป็นนิสัยโดยเฉพาะกลุ่มคนวัยเรียน วัยทํางาน ซึ่งหากติดเชื้ออาจไม่แสดงอาการป่วยได้ ทุกครั้งที่ออกจากบ้านขอให้สวมหน้ากากอนามัย/หน้ากากผ้า ไม่นําตัวเองไปสัมผัสกับความเสี่ยงต่าง ๆ เลี่ยงการไปอยู่ในสถานที่แออัดคนรวมกันจํานวนมาก เว้นระยะห่างล้างมือบ่อย ๆ พร้อมปรับตัวให้เข้ากับชีวิตวิถีใหม่ (New Normal) เพื่อความปลอดภัยปลอดโรค
************************** 9 กรกฎาคม 2563
*******************************
รัฐบาลไทย-ข่าวทำเนียบรัฐบาล-ทส. ร่วมพิธีพระราชทานเพลิงศพพนักงานพิทักษ์ป่าที่ถูกยิงเสียชีวิตขณะปฏิบัติหน้าที่
วันเสาร์ที่ 9 พฤษภาคม 2563
ทส. ร่วมพิธีพระราชทานเพลิงศพพนักงานพิทักษ์ป่าที่ถูกยิงเสียชีวิตขณะปฏิบัติหน้าที่
รมว.ทส. เป็นประธานในพิธีพระราชทานเพลิงศพ พนักงานพิทักษ์ป่า เขตรักษาพันธุ์สัตว์ป่าซับลังกา จังหวัดลพบุรี ถูกยิงเสียชีวิตขณะปะทะกับกลุ่มพรานล่าสัตว์ป่า พร้อมมอบเงินช่วยเหลือแก่ทายาท
ทส. ร่วมพิธีพระราชทานเพลิงศพพนักงานพิทักษ์ป่าที่ถูกยิงเสียชีวิตขณะปฏิบัติหน้าที่
รมว.ทส. เป็นประธานในพิธีพระราชทานเพลิงศพ พนักงานพิทักษ์ป่า เขตรักษาพันธุ์สัตว์ป่าซับลังกา จังหวัดลพบุรี ถูกยิงเสียชีวิตขณะปะทะกับกลุ่มพรานล่าสัตว์ป่า พร้อมมอบเงินช่วยเหลือแก่ทายาท
วันนี้ (9 พฤษภาคม 2563) เวลา 13.30 น. ณ วัดเนินถาวรพัฒนาราม อําเภอศรีเทพ จังหวัดเพชรบูรณ์ นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีพระราชทานเพลิงศพ นายคาร ไชยประเสริฐ พนักงานพิทักษ์ป่า เขตรักษาพันธุ์สัตว์ป่าซับลังกา จังหวัดลพบุรี ผู้วายชนม์ ที่เสียชีวิตในการปฏิบัติหน้าที่จากการถูกยิงขณะปะทะกับกลุ่มพรานล่าสัตว์ บริเวณป่าเทือกเขาลวก เขตรักษาพันธุ์สัตว์ป่าซับลังกา อําเภอลําสนธิ จังหวัดลพบุรี เหตุเกิดเมื่อวันที่ 4 พฤษภาคม 2563 โอกาสนี้ รมว.ทส. ได้เป็นผู้แทนมอบเงินช่วยเหลือแก่ทายาท ดังนี้ 1.มูลนิธิผู้พิทักษ์ป่าและรักษาทะเล จํานวน 200,000 บาท 2.กองทุนสวัสดิการกรมอุทยานแห่งชาติ สัตว์ป่า และพันธุ์พืช จํานวน 100,000 บาท 3.จากกรมอุทยานแห่งชาติ สัตว์ป่า และพันธุ์พืช จํานวน 350,000 บาท นอกจากนี้ยังมีเงินจากกองทุนประกันสังคม จํานวน 1,023,640 บาท